Entámalu'l Conceyo da Veiga pa obres en gallego-asturiano y cuenta con una recompensa de 1.500 euros pal ganador.
#000003
Hasta un máximu de 3 trabayos pueden presentase per persona al II Premio Ría del Eo de Poesía en Gallego-asturiano, que l'añu pasáu mereció Miguel Rodríguez Monteavaro por 'Oi, que dice mamá que volvas'. Éstes son de temática llibre y han tar escritos siguiendo les 'Normas Ortográficas y Morfolóxicas del Gallego-asturiano' asoleyaes nel 2007 pola Secretaría Llingüística del Navia-Eo inxerta na Academia de la Llingua Asturiana.
#000004
El plazu pa presentar los poemarios –trés copies xunto con un sobre zarráu colos datos del autor– fina'l miércoles viniente, día 31. Han entregase na Casa Conceyo d'A Veiga n'horariu de 9 a 15 hores.
#000006
Na semeya, Rodríguez Monteavaro, a la derecha, na entrega de la primer edición del premiu, celebrada en xineru, xunto con Antón García, direutor xeneral de Política Llingüística. La Conseyería de Cultura, Política Llingüística y Turismu collabora na organización del concursu.
#000007
La Fundación Almastur, que naz pa la "defensa, espardimientu, estudiu y divulgación de la cultura asturiana en toles sos manifestaciones", va presentase a nun tardar en sociedá. Carlos Rubiera, presidente del so Patronatu, esplicaba va unos meses a esta iniciativa.
#000008